Geena, kelba tar-razza Golden Retriever, takkumpanja lil sidha, tfajla bl-isem ta' Ioana Catalina mir-Rumanija, fuq kull ġita li tmur madwar il-pajjiż. "Kullimkien tiġi miegħi. Morna kunċerti flimkien, festini u anke ċelebrazzjonijiet taż-żwiġijiet! Kulħadd jaf min hi," qalet Ioana. Ioana kompliet billi qalet "Apparti li hi l-akbar ħabiba tiegħi, il-kumpanija ewlenija għal waqt il-ġiti li mmur, hi ukoll parteċipanta f'diversi kompetizzjonijiet tal-klieb. Rebħet diversi unuri minn madwar id-dinja."